वास्तविक घटना कुछ इस प्रकार है- पुत्रों द्वारा उपेक्षित एक 70 वर्षीया वृद्धा ने अपने दोनों पुत्रों को वसीयत के नाम पर वास्तव में ठेंगा दिखा दिया। अहमदाबाद की कान्ता देवी के दो पुत्र हैं- बड़ा अमरीका में बसा है और छोटा मुंबई में सरकारी अधिकारी है। कान्ता देवी नर्स थीं और उन्होंने अपने दोनों पुत्रों का भली- भांति लालन पालन किया जिससे दोनों अच्छी नौकरियां पाने के काबिल बने। पश्चिमी सभ्यता की आंधी में हमारे समाज में वृद्ध माता- पिता की उपेक्षा करने के तेजी से बढ़ते फैशन के अनुरूप कान्ता देवी के दोनों पुत्रों ने भी रोग से जर्जर वृद्ध मां से मुख मोड़ लिया और कभी भी उनकी सुध- बुध नहीं ली। नर्सिंग से रिटायर होने पर कांता देवी ने वसीयत की, कि उनका विशाल मकान और शेष सब चल सम्पत्ति उनकी नौकरानी को दे दी जाए और उनका शव मेडिकल कालेज में चिकित्सा शास्त्र की शिक्षा देने में उपयोग किया जाए। बीमार कान्ता देवी ने अस्पताल में 20 अतगस्त 2008 को अंतिम सास ली। उस समय उनके पास सिर्फ उनकी विश्वस्त नौकरानी थी जिसने तनमन से उनकी सेवा पिछले कई वर्षों से की थी। कान्ता देवी अपनी वसीयत उसी को थमा गई थी। वसीयत के इनुसार कान्ता देवी का पार्थिव शरीर मेडिकल कालेज को दे दिया गया।